b"\n_START_ARTICLE_\nSir y Fflint\n_START_SECTION_\nGeografia f\xc3\xadsica\n_START_PARAGRAPH_\nEl comtat est\xc3\xa0 banyat al nord per la badia de Liverpool i a l'est per l'estuari del riu Dee. Confina a est i a sud-est amb Cheshire, a sud amb el districte unitari de Wrexham i a oest amb el comtat de Denbighshire._NEWLINE_El territori proper a la costa \xc3\xa9s planer. A la plana del sud-est hi corre el riu Dee que a la desembocadura forma un ampli estuari. La resta del territori \xc3\xa9s ondulat o caracteritzat per cadenes de turons baixos. A l'oest s'al\xc3\xa7a la serralada Clwydian. La seu administrativa \xc3\xa9s a Mold, sobre el riu Alyn (un afluent del Dee, que discorre pel sud del comtat). A l'estuari del riu Dee hi ha la ciutat de Flint. El l\xc3\xadmit sud-est del comtat \xc3\xa9s a tocar de l'\xc3\xa0rea urbana de Chester.\n_START_SECTION_\nAdministraci\xc3\xb3\n_START_PARAGRAPH_\nEl comtat \xc3\xa9s una autoritat unit\xc3\xa0ria nascuda el primer abril del 1996 en aplicaci\xc3\xb3  del Local Government (Wales) Act del 1994. Aquesta constitueix la part nord-oriental del comtat administratiu de Clwyd que exist\xc3\xad del 1974 al 1996.\n_START_SECTION_\nFerrocarril\n_START_PARAGRAPH_\nFlintshire compta amb la North Wales Coast Line (de Holyhead a Chester), amb prestaci\xc3\xb3 de serveis per part de Virgin Trains i Arriva Trains Wales. Algunes parades s\xc3\xb3n Flint i Shotton, i hi ha intercanvi a Shotton amb la Borderlands Line, que enlla\xc3\xa7a altres estacions de Flintshire amb l'\xc3\xa0rea de Liverpool.\n_START_SECTION_\nComer\xc3\xa7 just\n_START_PARAGRAPH_\nL'any 2005 Flintshire va ser reconegut com a Comtat Just."